Document ID: 31993R0251

31993R0251
L 028/47
SLUŽBENI LIST EUROPSKE UNIJE
04.02.1993.
UREDBA KOMISIJE (EEZ) br. 251/93
od 4. veljače 1993.
o izmjeni Uredbe (EEZ) br. 3807/92 o određenim odredbama u sektoru govedine nakon zamjene Uredbe (EEZ) br. 569/88 Uredbom (EEZ) br. 3002/92
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 805/68 od 27. lipnja 1968. o zajedničkoj organizaciji tržišta govedine i teletine (1) kako je zadnje izmijenjena Uredbom (EEZ) br. 125/93 (2), a posebno njezin članak 7. stavak 3.,
budući da je Uredba Komisije (EEZ) br. 569/88 (3) zamijenjena Uredbom Komisije (EEZ) br. 3002/92 o utvrđivanju zajedničkih detaljnih pravila za provjeru upotrebe i/ili odredišta interventnih proizvoda (4) kako je zadnje izmijenjena Uredbom (EEZ) br. 75/93 (5), kako bi se osigurala upotreba tih proizvoda s predviđenom svrhom ili njihova otprema na navedeno odredište; budući da su određene izmjene u sektoru govedine naknadno utvrđene Uredbom Komisije (EEZ) br. 3807/92 (6); budući da, nastavno na te izmjene, Uredbu Komisije (EEZ) br. 2824/85 od 9. listopada 1985. o detaljnim pravilima za prodaju smrznute govedine bez kostiju iz interventnih zaliha za izvoz (7) također treba izmijeniti, budući da je tu izmjenu primjereno umetnuti u Uredbu Komisije (EEZ) br. 3807/92;
budući da su mjere predviđene ovom Uredbom u skladu s mišljenjem Upravljačkog odbora za govedinu i teletinu,
DONIJELA JE OVU UREDBU:
Članak 1.
U Uredbu (EEZ) br. 3807/92 umeće se sljedeći članak 2.a:
„Članak 2.a
Članak 6. Uredbe (EEZ) br. 2824/85 zamjenjuje se sljedećim:
‚Članak 6.
U slučajevima kada se primjenjuje članak 4., nalog za otpremu iz članka 3. stavka 1. točke (b), dokumenti iz članka 4. Uredbe (EEZ) br. 3002/92, kao i izvozna deklaracija i, prema potrebi, polje 106. kontrolnog primjerka obrasca T 5, prikazuju jednu ili više sljedećih napomena:
Productos de intervención sin restitución [Reglamento (CEE) no 2824/85],
Interventionsprodukter uden restitution (forordning (EØF) nr. 2824/85),
Interventionserzeugnisse ohne Erstattung (Verordnung (EWG) Nr. 2824/85),
Προϊόντα παρεμβάσεως χωρίς επιστροφή [κανονισμός (ΕΟΚ) αριθ. 2824/85],
Intervention products without refund [Regulation (EEC) No 2824/85],
Produits d'intervention sans restitution [règlement (CEE) no 2824/85],
Prodotti d'intervento senza restituzione [regolamento (CEE) n. 2824/85],
Interventieprodukten zonder restitutie (Verordening (EEG) nr. 2824/85),
Produtos de intervenção sem restituição [Regulamento (CEE) n.o 2824/85].’ ”
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 4. veljače 1993.

Labels: 3
17